Live Vlucht-Tracker ✈ N3511F N3511F 20TH CENTURY HOMES INC · HOPKINTON MA (registration)
13:29 EDT14:06 EDT
Ingediend: 94 kts (grafiek)
Rechtstreeks: 43 km Gepland: 122 km Gevlogen: 130 km
Wilt u een volledig historie-onderzoek voor N3511F vanaf 1998? Koop nu. Ontvang het binnen één uur.
21-sep-2014 C172New Bedford Rgnl (KEWB)Martha's Vineyard (KMVY) Kambro Accommodation & Farm Stall - Resensies
Theo V - Aug 2019
Dit was 'n heerlike aand met lekker Springbok-pastei.
Koos K - Jul 2019
Aangename, veilige en goedgeleë akkommodasie langs die N12!
Die ontvangs was vriendelik en die omgewing mooi en rustig. Die chalet was netjies en goed toegerus. Daar het egter 'n hangplek (of kassie) vir klere kortgekom! Die prys vir my, 'n enkelreisiger, hoewel ek 'n keuse gehad het, was te veel! Tensy die prys in die toekoms verminder, gaan ek nie gou van Kambro gebruik maak nie!
Heerlik warm geslaap. Alles was baie netjies. Vars gebakte broodjie was heerlik. Was lekker om die hoenderhaan te hoor kraai. Heerlike plaasatmosfeer. Eienaars was nie baie vriendelik nie. Ons kon tot 20:00 inboek, maar toe ons 18:00 (Ons het laat weet.) daar aankom, was dit asof hulle ons 'n guns bewys.
Beste Ria-marié, ek voel nou beter nadat ek telefonies met jou gesels het en die saak uitgeklaar het. Omdat ons kliëntediens vir ons prioriteit is, was ek ontsteld oor jou resensie, maar ek is bly dat die saak nou reggestsel is en dat julle jul verblyf by ons geniet het. Dit is altyd vir ons lekker om ons heerlike Karoo met ander mense te deel.
Sien julle een van die dae weer.
Mariette V - Jul 2019
Baie lekker knus en warm gebly .
Na 'n lang dag op die pad was ons opgewonde toe ons deur Kambro se hek ry. Die Farm Stall met mooie buite-dekor het ons welkom en tuis laat voel. Alles is baie netjies met flinke, vriendelike ontvangs. Ons huisie was privaat, netjies en skoon. Ons het vooraf aandete gereël wat met ons aankoms reeds in die yskassie gereed was. Tuigebakte broodjie en pasteie saam met 'n slaaitjie was koningskos. Ons sal definitief weer daar oorbly.
Hartlike ontvangs, Karoo-gasvryheid en 'n heerlike vars gebakte boerebroodjie het ons verwelkom. Dis veilig en baie netjies en skep 'n gevoel van "hier wil ek wees".
Willie B - Jun 2019
Rustige oorbly om die lang pad korter te maak, met oulike kopies en eetgoed in die padstal.
Wayne V - Jun 2019
Awesome, mooi plekkie.
Dis altyd lekker om daar te slaap, skoon en mooi plek, sal dit hoogs aanbeveel vir almal.
Carin P - Jun 2019
Ons is gasvry ontvang en het ‘n heerlike aandete in die restaurant geniet. Verblyf is goed - alles was skoon en netjies. Padstal het ‘n groot verskeidenheid produkte.
Een goed guesthouse.
Overnachting in een huisje op de camping te Britstown. Het huisje was klein, maar voorzien van alles wat je nodig hebt. Vriendelijke en behulpzame eigenaresse. Vriendelijke bediening door hulp bij het ontbijt. Leuke shop. De camping ligt aan de snelweg en er is wat geluid te horen, maar dit was absoluut niet storend. Prima om te overnachten!
Vyfster behandeling, kan werklik Kambro regtig aanbeveel.
Beste Kobus, dankie vir jou positiewe terugvoering. Dit was vir ons aangenaam om julle by ons te akkommodeer.
Lekker afsaal plek na 'n lang reis deur die Karoo.
Pragtige, skoon akkommodasie min of meer in die helfte tussen Johannesburg en Kaapstad oor Kimberley. Baie gasvrye en opregte Karoo-mense en 'n heerlike vars tuisgebakte broodjie om jou tuis te laat voel. Pluspunt, ons hondekinders was ook welkom.
Dit was baie aangenaam om julle te ontmoet. Dankie vir die positiewe terugvoering. Ons akkommodeer graag hondekinders as die eienaars so mooi agter hulle kyk soos julle gedoen het. Baie dankie! Kom gerus weer en kom geniet ons pragtige Karoo saam met ons, Groete.
Gerda M - Apr 2019
Baie aangenaam en goed bestuur.
Die bespreking het glad verloop en die verblyf was aangenaam en veilig.
Baie dankie vir jou terugvoering. Dit was aangenaam om julle hier te ontvang en is altyd vir ons lekker as die gaste die Karoo saam met ons geniet al is dit so droog op die oomblik. Sien uit om julle weer te sien! Groete
Erika D - Apr 2019
Ons het vreeslik lekker daar gebly soos altyd.
Ons bly graag by Kambro as ons met vakansie gaan en dit is vir ons altyd lekker daar! Dis lekker rustig en ons geniet die padstal en ontbyt vreeslik baie.
Gerieflik en lekker plaasatmosfeer.
Verblyf is baie gerielik en skoon. Kos wat voorsien is was baie lekker die aand met ons aankoms en ontbyt in die restaurant. Almal is baie vriendelik en behulpsaam.
Corrie R - Apr 2019
Die ontvangs was so vriendelik, ons het ongelooflik lekker gekuier.
Tony B - Apr 2019
Ideal stopover - relaxing, quiet and comfortable.
Alex F - Mar 2019
The toilets I think should be cleaned and shower.
Cleanliness is our priority. You mentioned toilets but there is only one toilet in Kapokbos which is really clean as well as the shower. We scrub it every day with shower cleaner because we have a huge lime problem in the Karoo especially with the drought it is even worse. I hope we will see you again.
Hennie J - Mar 2019
Heerlike verblyf met 'n keuse van lekker etes. Gerieflik geleë.
Corne B - Mar 2019
Die badkamer in die Granaatbos-eenheid laat veel te wense oor. Ek sal voorstel dat die eienaars die badkamer vergroot met 1 meter sodat jy nie jou kop stamp teen die muur as jy op die toilet sit nie. 'n Mens moet ook teen die muur en die stort se deur verby skuur om by die stort uit te klim. Baie ongemaklik.
Baie dankie vir jou kommentaar. Ek verstaan nie mooi hoe jy jou kop gestamp het nie, want daar is nie 'n muur voor die toilet nie. Ongelukkig is dit nie so eenvoudig om 'n badkamer te vergroot nie. Ek sou voorstel dat jy een van die duurder en luukser eenhede volgende keer boek wat 'n baie ruim badkamer inhet.
Ons moet maar kyk na verskillende prysklasse sodat ons aan alle voorkeure aandag kan gee. Daar is gaste wat liewer kleiner badkamers verkies en dan groter leefareas sou wou hê omdat mens die badkamer...
Ons moet maar kyk na verskillende prysklasse sodat ons aan alle voorkeure aandag kan gee. Daar is gaste wat liewer kleiner badkamers verkies en dan groter leefareas sou wou hê omdat mens die badkamer relatief kort gebruik.
Inus V - Feb 2019
Baie lekker plaasgevoel in die Karoo en diep stilte.
My eerste besoek gewees. Baie aangenaam, stil en netjies. Baie mooi Padstal. Sal weer besoek aflê.
Rustig in die Karoo waar jy kan ontspan.
Waar jy altyd welkom is en die oop omgewing kan geniet. Eienaars bobaas.
Elsa S - Jan 2019
Ons is baie welkom ontvang en na 'n dag van baie ry het ons heerlik geslaap en veilig gevoel.
Adele G - Jan 2019
Rustige, netjiese verblyf in pragtige Karoo. Goed vir die siel!
Eenheid is goed toegerus met alles wat nodig. Personeel vriendelik en baie behulpsaam.
Fantastiese bederf en vriendelike mense.
Die gratis varsgebakte broodjie is n bederf! Sal vir seker weer hier oorbly. Volgende keer sal ons die goed-toegeruste huisie se braaigeriewe gebruik! 'n Moet oorbly!
Steeds baie goed.
Die feit dat hierdie ons 4e oorbly by Kambro was, sê dit als. Ongelukkig te laat bespreek om een van ons gunstelinghuisies te kry, maar alhoewel ietwat kleiner, het Asbos steeds als gebied wat nodig is vir 'n oornagstop. Die swemdam bly 'n wenner op 'n versengende somermiddag. Dankie!
Dit was lekker om julle weer te sien. Kom gerus weer en ons hoop dat ons dan julle gunsteling huisie weer beskikbaar het vir julle. Groete.
Dit was gerieflik, rustig en baie lekker.
Dit was vir ons so lekker om julle hier te ontvang en sien uit na julle volgende kuier. Groete
Sterre, stilte en goeie nagrus.
Perfek vir oornag na 'n lang pad. Aandete staan gereed op aankoms. Rustige nag op die plaas.
Dit was so lekker om julle hier te ontvang. Kom gerus weer.
Wilna B - Dec 2018
Felt welcome and appreciated the environment.
We really enjoyed staying at Kambro and will definitely make use of them again.
Kambro is al soos ons tweede huis, ons oornag al van 2005 by Kambro en was nog nooit teleurgesteld nie, die restaurant is great, ons beveel dit aan. Wilma en Sypie is great mense.
Hallo Willie, altyd lekker om julle hier te ontvang.
Sien uit om julle weer te sien!
Lourens D - Dec 2018
Gemaklik, naby aan die pad. Netjies en skoon.
Gerieflike oornagverblyf om die lang reis te breek.
Vriendelike ontvangs en gerieflike verblyf. Die vars broodjie was 'n welkome verrassing.
Wimpie G - Dec 2018
Die sterre sê alles. Was baie lekker.
Wim B - Dec 2018
Baie goed geleë om te oornag op pad Kaap toe.
Baie skoon en netjies. Winkel voorsien alles wat nodig is. Kleinkinders het die swembad baie geniet. Ons het baie lekker gebly en sal Kambro enige tyd aanbeveel.
Karoo hospitality at its best!
It's the perfect halfway stop from Johannesburg to Cape Town. Karoo hospitality at its best. Nice restaurant with the best Karoo meat!
It was a pleasure to have you here. Thank you for the good feedback. We appreciate it and look forward to your next visit.
Kambro was in alle opsigte 'n oase in die droë Karoo.
As mens na iets anders en oorspronklik gaan soek, dan is Kambro Accommodation dié plek om by oor te bly. Ons kothuis was lieflik ingerig met 'n klein kombuis, koningingrootte-bed en ruim badkamer. 'n Mens ervaar die Karoo - en beleef dit werklik as 'n oase. 'n Bonus was die heerlike braaivleis-ete wat ons met ons aankoms daar ontvang het! Die padstal lewer 'n klomp verrassings op. Niemand mag by Kambro verbyry nie!
Dit was vir ons heerlik om julle hier by ons te ontvang. Ons is bly dat julle jul verblyf en etes geniet het. Ons sien uit om julle weer hier te ontvang, om ons rustige en mooie Karoo saam met ons te geniet!
Errol E - Oct 2018
Netjies en skoon. Sal definitief aanbeveel.
Rodene L - Oct 2018
Lekker rustig in die Karoo.
Was skoon en baie rustig.
Baie lekker rustig in die Karoo.
Vriendelike ontvangs, goeie netjiese akkommodasie.
Goed geleë, maar bietjie duur vir wat mens kry.
Die ligging is goed, kamer is bitter klein, TV is swak, en die aandete was maar skraps.
Beste Adel, ek is jammer dat jy nie heeltmal gelukkig was nie. Soos jy kan sien onder Asbos se beskrywing, is dit 'n klein eenheid. Jy kan gerus volgende keer vir Bietou neem, hy is heelwat ruimer. As jy ons geskakel het oor die TV, sou ons dit
kom regmaak het. Daar gaan mos maar soms fout met sulke goed en is buite ons beheer. Ek weet nie wat julle bestel het vir aandete nie, maar weereens ons het verskeie opsies om uit te kies. Groete
Ons het heerlik gekuier by Kambro! Louis en sy span is baie professioneel en vriendelik! Die braaipakkie en slaai was heerlik, asook die broodjie! Ons sal weer kom kuier!
Beste Muriel, dit was vir ons so lekker om julle te ontmoet. Verder is ons baie bly dat julle ons mooie Karoo saam met ons geniet het. Ons sien uit om julle weer te sien vir julle volgende kuier. Groete
Christiaan E - Oct 2018
Verrassende, ideale oornagverblyf tussen Kaapstad en Pretoria.
Sal weer daar wil oornag. Gasvrou vriendelik en behulpsaam. Baie rustige omgewing.
Goeie ligging as jy slegs wil oornag.
Baie skoon eenheid. Bietjie beknop met twee enkelbeddens in die voorste vertrek. Ons kon amper op die bed sit en eet by die toonbank.
Beste Lydia, dit was aangenaam om julle hier te ontvang. Julle het die goedkoopste eenheid gekies en in die beskrywing sou jy sien dat dit klein is (Kapokbos en Gannabos). Daar is ook 'n tafeltjie buite met lekker gemaklike stoele waarop julle kon sit en eet as dit binne te klein was vir julle. As julle meer spasie verkies, probeer gerus volgende keer vir Bietou of Karoo-Aster.
Tot volgende keer. Groete
Goeie rusplekkie om die lang pad aangenamer te maak.
Die personnel is vriendelik en hulle maak seker om jou verblyf aangenaam, gemaklik en tuis te laat voel.
Stephanus L - Sep 2018
Gerieflike kampplek met baie skoon geriewe.
Ten spyte van die koue wind het ons heerlik gekamp.
Beste Fantie, dit was vir ons aangenaam om julle te ontmoet. Ons is bly dat julle dit geniet het by ons so in die lekker landswye sneeu en koue! Kom gerus weer. Karoogroete Wilma
Shaughn F - Sep 2018
Basic, clean and tidy - good breakfast and the premises is easy to access with caravans etc.
Would be happy to stay here again on next trip from Cape Town of Jo'burg.
Mooi terrein met groot bome.
Moontlik was ons keuse van woonstel nie so goed nie, ons het dit beknop gevind, met beddens, eetplekkie en kombuis alles teenmekaar. Wat ons wel waardeer het, was dat ons aandete kon bestel en dat dit kort ná ons aankoms in die woonstel afgelewer is. Die padstal is van goeie gehalte.
soos jy tereg noem, het ons verskeie opsies van chalets en dit hang maar af van wat jou behoefte is. Sommige mense wil net slaap en ry en daarom is Kapokbos en Gannabos heeltemal voldoende vir hulle. Ons het ruimer eenhede bv. Bietou en Karoo-Aster vir twee persone.
Albie C - Jul 2018
Netjies, gerieflik en goeie diens.
Ek en Toekie het ons verblyf baie geniet. Die skaaptjoppies en groente vir aandete was 'n wenner. Ontbyt was heerlik en baie billik geprys. Die tuisgemaakte marmelade is heerlik. Die maansverduistering was 'n bonus. Ons beveel Kambro beslis aan om te oornag.
Lindie R - Jul 2018
Wonderlike waarde vir geld met baie netjiese en skoon slaapgeriewe.
Dit was 'n heerlike oornagbestemming. Die eenheid was silwerskoon en baie goed toegerus. Die winterslakens en komberse was warm en het lekker vars gewas geruik. En die komplimentêre varsgebakte broodjie en botter was 'n heerlike bederf. Louis was vriendelik en baie behulpsaam. Ons kan dit beslis aanbeveel.
Baie dankie vir jou positiewe kommentaar. Ons waardeer dit regtig baie en dit was ook vir ons aangenaam om julle hier te ontvang. Ons sien uit na julle volgende besoek!
Willie Liebenberg L - Jul 2018
Willie Liebenberg L
'n Aangename oornagfasiliteit en briljant geleë vir ons as halfpad.
Die plekkie is werklikwaar aan te bevele. Alle behoeftes is voor voorsiening gemaak en as jy 'n kamper is hoef jy net jou oornagsakkie uit te haal! Werklik 'n oase vir 'n moeë lyf na 'n lang rit!
Rustige omgewing met al die geriewe byderhand. Baie netjies.
Dit was vir ons aangenaam om julle by ons te ontvang. Dit is vir ons 'n voorreg om julle te bederf! Kom gerus weer.
Ons verwagting is ver oortref in alle opsigte.
Aangename en baie professionele mense in alle opsigte. Ons is baie goed ontvang en het 'n pragtige, skoon en goed toegeruste huisie gehad (Asbos). Kambro het ons die oggend al gebel om te hoor of hulle vir ons aandete moet regmaak. Ons het die lamskerrie opsie gekies en het dit baie geniet (afgelewer in ons huisie). Ons kon ons motor onderdak parkeer teenaan die huisie. Lekker stywe matrasse en genoeg nuwe beddegoed. Heerlik geslaap na die lang rit. Ons sal Kambro weer gebruik in die toekoms.
Beste Willem, baie dankie dat jy die moeite raakgesien het wat ons vir ons gaste doen. Dit was vir ons 'n voorreg om julle te ontmoet en julle lekker te bederf hier in ons mooie Karoo. Ons sien uit na julle volgende besoek.. Groete vanuit 'n ysige Karoo.
Billike prys en gerieflik.
Skoon en netjies. Vriendelike ontvangs. Heerlike, ligte aandete. Behulpsaam. Sal beslis weer hier tuisgaan.
Retief S - Jun 2018
Friendly, clean, everything you need for a one night stay and rest.
Rustig, veilig en vir seker 'n goeie nagrus.
Kambro Accommodation & Farm Stall is strategies en uitstekend geleë vir die reisiger wat 'n oornag rusplek benodig. Fasiliteite onder die omstandighede voorsien aan alle benodighede en 'n skoon, veilige rusplek word voorsien. Ons waardeer veral die streng reëls wat deur bestuur gestel word om 'n goeie nagrus vir reisigers te verseker. Lawaaierige reisigers moet maar liewer verby hou.
Faan H - May 2018
Netjies, skoon, vriendelik, ontspanne, net een groot plesier.
Sal en gaan dit weer gebruik.
Henri J - May 2018
Goed georganiseerd, skoon en gerieflik.
Louisa U - May 2018
Puik oornag akkommodasie.
Baie gerieflik en skoon. Lekker geslaap en sal weer van Kambroo gebruik maak. Kan dit regtig aanbeveel.
Flinke, puik diens en ontspannende atmosfeer.
Baie lekker gebly. Oulike idee, die verwelkoming broodjie en lieflike padstal. Rustige atmosfeer.
Dit was 'n plesier om in 'n skoon, goedversorgde plek in te stap.
Ek is 'n TV verslaafde en was dus 'n bietjie teleurgesteld met die die kanale wat aangebied is - ook, die beeld was baie swak. Andesins, oor die algemeen, uitstekend.
Ons is bly dat jy jou verblyf by ons geniet het. Jammer oor die beperte TV in die chalet. Om vir elke chalet volle DStv te gee is net te duur. Daar is 'n skottel op wat gewoonlik goeie opvangs bied. Jy kon gerus gevra het dat ons na die probleem kyk. Ek vermoed dat dit maar net die lekker en goeie reën was wat geval het tydens julle verblyf, wat bietjie ingemeng het met die sein.
Soos ons aangedui het in die chalet, het ons 'n volle DStv pakket in die restaurant wat goeie opvangs bied en wat alle kanale...
Soos ons aangedui het in die chalet, het ons 'n volle DStv pakket in die restaurant wat goeie opvangs bied en wat alle kanale het waarvan gaste kan kies en keur.
Petra J - Apr 2018
Goeie standaard verblyf, voldoen aan behoeftes.
Algeheel netjies en skoon. Daar is goed voorsiening gemaak vir braai en die braaihout wat voorsien word as deel van verblyfkostes is uitstekend. Die televisie werk nie, die sein is baie swak. Ons het R780 aan Kambro Accommodation betaal voordat ons ingeboek het, niks meer nie. Hulle moet net let na foute by die padstal wat verkeerdelike betalings tot gevolg het. 'n Rekening by die padstal wat so by die R180 moes wees is verkeerdelik deurgegee as R320. Hulle het nie vir ons 'n kasregister strokie by die padstal gegee nie. Ons het dit aan hulle gerapporteer. ...
Algeheel netjies en skoon. Daar is goed voorsiening gemaak vir braai en die braaihout wat voorsien word as deel van verblyfkostes is uitstekend. Die televisie werk nie, die sein is baie swak. Ons het R780 aan Kambro Accommodation betaal voordat ons ingeboek het, niks meer nie. Hulle moet net let na foute by die padstal wat verkeerdelike betalings tot gevolg het. 'n Rekening by die padstal wat so by die R180 moes wees is verkeerdelik deurgegee as R320. Hulle het nie vir ons 'n kasregister strokie by die padstal gegee nie. Ons het dit aan hulle gerapporteer. Hulle het dit reggestel en genoem die vleispakkies was verkeerdelik gelui op die kasregister. Sulke foute moet glad nie gebeur nie. Mens is op verlof en wil nie nagaan of kostes van items gekoop korrek is nie.
Beste Petra. Ons probeer altyd om net die beste diens te lewer. Ek is weereens jammer dat julle vleis dubbel gelui was op die kasregister en het ook net gebeur omdat die telefoon gelui het en iemand anders die transaksie moes voltooi het. Soos verduidelik was dit 'n fout aan ons kant wat ons dadelik reggestel het. Ons is ook maar net mense en maak ook foute. Ons sal nooit moedswillig geld neem van mense wat ons nie toekom nie. Wat die televisie betref, kon julle dit maar net aangemeld het sodat ons daarna kon gaan kyk. Gaste stel partykeer...
Beste Petra. Ons probeer altyd om net die beste diens te lewer. Ek is weereens jammer dat julle vleis dubbel gelui was op die kasregister en het ook net gebeur omdat die telefoon gelui het en iemand anders die transaksie moes voltooi het. Soos verduidelik was dit 'n fout aan ons kant wat ons dadelik reggestel het. Ons is ook maar net mense en maak ook foute. Ons sal nooit moedswillig geld neem van mense wat ons nie toekom nie. Wat die televisie betref, kon julle dit maar net aangemeld het sodat ons daarna kon gaan kyk. Gaste stel partykeer die TV uit en ons is nie altyd bewus daarvan nie. Groete vanuit 'n heerlike nat Karoo.
Ankie W - Mar 2018
So oulik en baie lekker geslaap.
Baie oulike en netjiese verblyf.
Goeiedag, ons is baie bly dat julle jul verblyf by ons geniet het. Dit was vir ons ook aangenaam om julle hier te ontvang. Kom geniet gerus weer 'n stukkie van ons mooi Karoo wanneer julle weer verby kom. Groete tot volgende keer.
Vriendelike, behulpsame diens en aangename verblyf wag op jou by Kambro.
Kambro is gerieflik halfpad tussen Gauteng en Kaapstad geleë. Daar is baie gerieflike verblyfopsies vir kleiner groepe (twee mense) of 'n gesin. Baie welkom is die varsgebakte warm broodjie wat by jou verblyfplek afgelewer word teen vroegaand. Die swembad na 'n lang en warm rit deur die Karoo is ook uiters welkom.
Dit was vir ons 'n voorreg om julle hier te ontvang en die Karoo lekkerte met julle te kon deel. Ons sien uit na julle volgende kuier by ons. Karoo-groete
Willie R - Feb 2018
Aagename diens en tevrede met fasiliteite beskikbaar.
Dit was vir ons 'n indrukwekende oornagpunt waar ons die absolute stilte van die Karoo kon ervaar.
Kon lekker ontspan na lang en warm pad!
Rusplek en gerieflik geslaap om volgende dag se rit te kon aanpak.
Marthina R - Jan 2018
Bietjie klein vir R750.
Danie L - Jan 2018
Rustig en skoon na 'n lang dag se ry!
Kambro is die ideale halfweg-stop tussen Kaapstad en Pretoria (N12). Die ontvangs was vriendelik en so ook die voorsorg rakende aandete wat gemaak is deur Wilma en haar personeel. So kon ons verseker dat ons nie honger gaan slaap het nie. Die huisie was heerlik koel, skoon en netjies toe ons daar arriveer het. Al die toerusting het 100% gewerk en ons het heerlik geslaap. Baie dankie vir Kambro en ook vir die uitstekende diens deur LekkeSlaap.
Dit was vir ons ‘n voorreg om julle hier te ontvang. Ons is baie bly dat julle lekker by ons gekuier het en sien uit om julle weer te sien. Kambrogroete.
Frank M - Jan 2018
Lekker people, felt welcome.
Old traditional living. I did enjoy the peace and quiet!
Birgit K - Jan 2018
Perfekte halfpadmerk tussen Gauteng en Kaapstad: met alle geriewe, kos en 'n swembad!
Heerlike kos en fantastiese diens.
Ettiene S - Jan 2018
Louis by ontvangs is 'n ware gasvrye persoonlikheid en baie vriendelik en behulpsaam. Die dame by ontvangs het dalk net 'n slegte dag beleef, maar ons het gevoel sy kon effens meer vriendelik en tegemoetkomend gewees het. Die plek self is skoon en baie gemaklik. Ons sal weer daar bly.
Wessel T - Jan 2018
Heerlik ontspan vir die nag op pad Wes-Kaap toe.
Kambro is skoon, netjies en die personeel is vriendelik. Dit het als wat mens kan nodig kry en die staanplekkies is goed toegerus met hul eie braai. Badkamers pragtig skoon en netjies. Goeie waarde vir geld.
Alentia L - Jan 2018
Clean, peaceful, friendly, good food and service. Amazing swimming pool.
Surely a stunning, clean and peaceful place to stay. I recommend it gladly. Skaaptjops excellent with ice cold beer. Beautiful Padstal with a wide variety of things to buy.
Renette K - Jan 2018
Was baie lekker soos altyd.
Ludi V - Jan 2018
Baie netjies en skoon. Vriendelike mense. Sal beslis weer daar bly.
Baie lekker plek met lekker kos en uitstekende diens!
Anette B - Jan 2018
Die personeel was baie vriendelik en behulpsaam. Die lugversorger in ons eenheid het nie goed gewerk op 'n warm aand nie.
Beste Anette, dit is jammer dat julle nie die lugversorging onder ons aandag gebring het nie sodat ons dit sommer onmiddellik kon regstel. Ons gee altyd dadelik aandag aan enige iets indien kliënte nie gelukkig is nie.
Andries J - Dec 2017
Daan F - Dec 2017
Ons het heerlik ontspan, baie gasvrye mense.
Ons is vriendelik ontvang - braaipakkies en braaibroodjies was heerlik. Plaaswerkers het ons gehelp om die vuur aan te steek. Ons het die rustigheid báie waardeer. Die plaas-atmosfeer was sielskos. Skoon kamers en netjies. Baie baie dankie.
Om nuwe gaste hier te verwelkom en bekendes weer te sien, bly vir ons een van die lekkerste dinge. Dit was 'n voorreg om julle te kon akkommodeer. Wees verseker dat ons uitsien om julle weer te sien. Groete
Cedric S - Dec 2017
Baie skoon en rustig. Vriendelike diens en gasvryheid. Lekker kos en die komplementêre varsgebakte brood was baie lekker.
Dit was vir ons baie aangenaam om julle te ontmoet! Hoop ons sien julle gou-gou weer.
Salome D - Dec 2017
Gehaltediens en lekker gasvryheid.
Het oorslaap geniet. Al het ons laat daaraan gekom kon ons met hul reëlings tref en ons kos is netjies in kamer gesit.
Beste Salome, dit was heerlik om julle hier te ontvang. Hoop as julle weer kom, is die Karoo mooi groen!
Boeregasvryheid op sy beste.
Baie sorgsaam ingerig. Eienaars het aan elke moontlike klein en groot luukse gedink om verblyf so aangenaam as moontlik te maak.
Lampies L - Dec 2017
This is a real gem. Good, high quality food.
Ongelooflik lekker, die stilte, die sterre ...
Annatjie D - Nov 2017
Wat 'n lekker oorslaap, ons is gul ontvang deur Louis wat handjie bygesit het om vir ons 'n heerlike braai met bykosse en al aanmekaar te sit. Akkommodasie was silwerskoon en pas geverf. 'n Varsgebakte broodjie met botter was nog 'n bederf en toe neem die natuur oor en word ons deel van 'n ongelooflike mooi Karoo aand. Dankie Kambro.
Hallo Annatjie, dit was vir ons 'n groot plesier om julle hier te ontvang. Kom gerus weer. Groete, Wilma.
Vyfstêrverblyf met aangename ekstras.
Ons is baie vriendelik by die padstal ontvang en kon die nodige vir 'n lekker braai uit 'n wye verskeidenheid produkte kies. By die huisie was daar vars melk en botter in die yskas, 'n tuisgebakte broodjie op die tafel en hout by die braai. Die huisie is netjies en skoo. Baie aangename verblyf met 'n pragtige uitsig op die Karooveld.
Dit is ons plesier. Ons is bly dat julle dit geniet het. Kom gerus weer.
Wat 'n rustige lekker en baie skoon plekkie om na 'n lang dag op die pad net te ontspan en die pragtige Karoo skoonheid te geniet. Die padstal bied die die allerheerlikste produkte. Net 'n plesier om daar oor te slaap.
Leoni M - Oct 2017
Ons is baie vriendelik ontvang deur Wilma. Die chalet lyk spliternuut. Stil en rustig.
Deona S - Oct 2017
Goeie ontvangs en welkome ektras.
Ons eenheid is sonder skroom geruil sodat ons uit die wind kan braai. Die vars melk in die yskas is darem net sóveel lekkerder as klonterige Cremora uit 'n sakkie. En daai broodjie gaan legendaries word!
Carin - Oct 2017
Verblyf is uiters skoon en netjies. Personeel is vriendelik en behulpsaam. Eienaar doen moeite om gaste se verblyf gerieflik te maak. Huisies is pragtig en gerieflik toegerus. Komplimentêre tuisgebakte broodjie is heerlik.
Baie dankie vir jul positiewe terugvoering. Ons wil graag hê dat ons gaste hul verblyf by ons moet geniet en daarom is ons bly dat julle dit wel geniet het. Hoop om julle gou weer te sien!
Baie gerieflik dat aandete en ontbyt ook voorsien kan word.
Hilary K - Oct 2017
Dit was 'n lieflike verrassing met 'n skoon en rustige omgewing.
Dit was baie lekker, die rustigheid, plaasatmosfeer en stilte was 'n salwing vir my siel. Wens ek kon langer bly.
Baie dankie vir julle terugvoering. Ons is bly dat julle dit geniet het by ons. Ons sien uit om julle weer te sien. Karoo-groete.
Annemarie D - Sep 2017
Ons slaap al baie jare hier, standaard het nog net so hoog gebly.
Uitstekende diens, netjiese skoon plek met hoë standaard linne. Ligging is uiters geskik. Ons slaap vanaf die eerste huisie gebou is daar. Ons familie en vriende het almal op ons aanbeveling daar geslaap, selfs hul roete aangepas op ons aanbeveling. Baie goed. Hou so aan.
Baie dankie vir jou positiewe terugvoering. Dit is altyd aangenaam om weer van ons gereelde kliënte te hoor en julle hier te ontvang. Ons voel bevoorreg dat julle ons pragtige Karoo saam met ons geniet het. Kom gerus weer. Groete.
Alwyn N - Sep 2017
Rustige plaasgevoel en baie veilig.
Ideale oornagverblyf vir Kalahariboere op pad Kaap toe.
Was 'n ongelooflike ervaring en die kos puik. Dan die tuisgebakte brood in die kamer is die cherry op die koek.
Dit was vir ons so 'n voorreg om julle hier te ontvang! Julle sal altyd welkom wees.
Rustige en aangename oorblyfplek.
Vriendelike ontvangs met goeie, skoon kamers en rustige plaasomgewing.
Jd V - Aug 2017
Bied waarde vir geld. Baie netjies.
Ons het dit geniet. Net een aand geslaap. Was aangenaam verras met verblyf en padstal.
Debbie M - Aug 2017
All staff were very neat and polite and proffesional!
Very welcoming staff and the loaf of bread in the room was a lovely surprise!! I will be back!
Ons was op pad van die Kaap na Botswana en het hier die eerste aand oornag. Heerlike knus huisie en baie goeie diens. Wens net ons het vroeër die dag al geweet hoe lekker daai broodjie sou wees, dan het ons sommer nog een bestel vir die pad! Aandete en ontbyt was heerlik.
Melanie, baie dankie vir jou positiewe terugvoering. Dankie ook vir die waarde wat julle aan ons lewens toevoeg. Dit bly vir ons lekker om te sien hoe mense die Karoo, en alles wat dit bied, saam met ons geniet. Ons sien uit om julle weer te sien. Groete Wilma.
Philip D - Jul 2017
'n Heerlike, vriendelike verblyf onder die pragtige Karoo sterre!
Die vriendelike ontvangs wat ons gehad het, asook die yskaste vol Karoo vleis, was ons eerste indrukke. Die verblyf was wonderlik en veral die trommeltjie brandhout was 'n hoogtepunt. Die heerlikste pasteie is ook daar te koop!
Anschen C - Jul 2017
Perfekte plek om te oornag, als wat jy benodig en kids kan lekker rondhardloop.
Sue S - Jul 2017
Snoesig, veilig, gemaklik en lekker geslaap.
Die tuisgebakte broodjie is 'n absolute wenner. Dit was lekker om in die Karoo wakker te word op 'n stil en rustige plekke, en te weet jy het veilig geslaap.
Baie dankie, Sue. Dit was lekker om julle te ontmoet. Kom asb. weer en geniet die mooie Karoo saam met ons!
Gerieflike en veilige verblyf terwyl jy die Karoo kan ervaar!
Baie dankie vir die moeite wat julle doen om jul gaste welkom te laat voel. Die klein dingetjies soos onder andere 'n vars broodjie is puik.
Dit is vir ons lekker as ons gaste ons mooie Karoo saam met ons geniet en is bly dat julle dit wel gedoen het. Ons waardeer jou positiewe terugvoering en sien uit om julle weer te sien.
Netjiese, bekostigbare fasiliteite, verseker goeie oornag-geleentheid in die stilte van die Karoo.
Kambro is werklik 'n wonderlike rusplek en die padstal en goed toegeruste huisies bied alles wat 'n mens van 'n oornagplek verlang. Goeie waarde vir geld wat ek altyd sal gebruik as dit beskikbaar is.
Beste Pierre. Dit was vir ons ook lekker om julle hier te ontvang. Dit sal lekker wees om julle weer te sien. Geniet julle vakansie!
Skoon, netjies, gerieflik, goed ingerig, gasvry! Dankie Kambro!
Ons het heerlik oornag by Kambro!
Karel S - Jun 2017
Dit is `n wonderlike ervaring om by Kambro te bly! Dankie vir `n wonderlike tydjie!
Jean D - May 2017
Dit was rustig en ons was baie vriendelik ontvang.
Skoon, gerieflik, rustig en baie vriendelik.
Thelmari7 B - Apr 2017
Gerieflike en veilige oornagplekkie vir reisigers. Plaasatmosfeer!
Kambro is 'n stukkie hemel op aarde. Wat jy sien is wat jy kry. Na 'n langpad is dit net die plek waar jy wil oornag. Lekker vuurtjie onder die sterrehemel. Regte Karooplaas-atmosfeer. Veilig en kindervriendelik. Winkeltjie is net so oulik.
Goeiedag, was SO lekker om julle te laat deel in ons pragtige Karoo. Bly julle het dit geniet. Kom gerus weer. Groete
Pieter M - Apr 2017
Ek kan dit regtig aanbeveel, skoon, veilig en die Karoo ook pragtig. Die vars gebakte broodjie was ook 'n heerlike verrassing.
Andre R - Apr 2017
Was heerlik en daar is aan al ons behoeftes voldoen.
Het aan al ons behoeftes voldoen. Die vars brood was 'n wenner. Winkel is voldoende gestock vir noodgevalle. Braaihout by braaier ook uitstekend.
Baie bly dat julle dit geniet het by ons. Kom gerus weer en kom geniet die Karoo.
Skoon, netjies, alles werkend maar baie koud in die nag!
Hallo Jaco, dankie vir jou terugvoering. Ek voel bietjie hartseer dat jy vir ons net drie sterre gee vir "cleanliness" terwyl jy sê dat alles skoon en netjies is! Ons is BAIE gesteld op netheid en alles moet mooi skoon wees daarom is dit 'n teer saak! As jy kamp vanaf April tot September in die Karoo moet jy maar genoeg warm goedjies saambring. Die chalets is egter heerlik warm met winterlakens, lugversorging, ens. Kom gerus weer en trek lekker warm aan. Karoogroete
Kambro sal jou altyd laat terugkom na die Karoo.
Dit was heerlik om 'n yskoue bier te koop na byna agt ure op die pad en net op die stoep te sit en die stilte van die omgewing en natuur te geniet. Die restourant is 'n wenner wat ek enige tyd kan aanbeveel. Met sulke goeie diens raak vreemdelinge familie.
Was so lekker om julle hier te ontvang! Kom gerus weer! Groete
Surieta D - Mar 2017
Heerlike oornagplekkie met 'n pragtige restaurant en winkeltjie.
Heerlik rustig en ontspannend met baie goeie diens.
Kan die akkommodasie met 'n geruste hart aanbeveel.
Pierre F - Mar 2017
Die plekkie is skoon en netjies. Gerieflike oornagplek.
Phil B - Mar 2017
Mooi natuur en rustig.
Kamers is skoon en die diens by ontvangs is wonderlik. Ontbyt is ook baie lekker.
Hendré V - Jan 2017
Heerlike vinnige rus. Maklik toeganklik. Sal graag weer oornag.
Riette D - Jan 2017
Mal oor die Karoo! En die plek is 'n oase op die lang pad.
Ons het 'n road trip gedoen en besluit om tyd te neem om die reis ook te geniet en nie net te jaag na die eindbestemming nie. Dit was 'n goeie besluit. 'n Laatmiddag afkoelswem in die skoon plaasdam, Karoo-tjoppies op die vuur, 'n fantastiese donderstorm in die middel van die Karoo en 'n hemelruim vol sterre was van die hoogtepunte by Kambro Accommodation & Farm Stall. Bly hier oor as jy reis van Gauteng na die Kaap.
Dit bly vir ons 'n groot vooreg om ons wonderlike Karoo met almal te deel. Ons is bly dat jy dit so geniet het by ons en ons sien daarna uit om julle weer te sien. Karoo-groete
Petro V - Jan 2017
Dit was 'n plesier om daar oor te slaap, en baie goed geleë vir oorslaap vanaf Gauteng na Kaap provinsie. Diens was puik, skoon ablusies.
Ons het gekamp en die oornag was 'n aangename afsaalplek. Ablsuies puik, netjies en skoon, swemdam - lafenis, ete by die restaurant - heerlik. Vriendelike verwelkoming en diens.
Hercules N - Jan 2017
'n Gerieflike en aangename oorstaanplek langs die pad met 'n woonwa.
Die diens en plek is van hoogstaande gehalte - dankie! Die geriewe vir woonwa-reisigers is netjies, funksioneel en in goeie orde. Die ontbyt was heerlik. Kambro is werklik een van die top oorstaan-en-aandoen-plekke in ons land.
Moenie Kambro misry nie!
Wat 'n wonderlike plek wat nie misgery moet word nie! Vriendelikste mense wat jou dadelik laat tuis voel. Eenhede baie netjies en alles wat jy nodig het is klaar in jou eenheid!
Baie dankie! Dit was vir ons BAIE lekker om julle hier te hê. Hoop ons sien julle weer! Groete
Owen W - Dec 2016
Altyd lekker om daar te bly.
Skoon en alles wat jy nodig het is daar.
Nelis P - Dec 2016
Gerieflike blyplek met alle noodsaaklikhede en gasvrye mense.
Gasvrou het 2 ure voor ons aankoms geskakel om te verneem of ons op pad is. Reëlings m.b.t. inteken, hekkontrole en ander goed is vinnig en effektief gekommunikeer. Blyplek was skoon en netjies en baie gerieflik.
Baie dankie vir uitstekende waarde vir geld en egte Karoo-gasvryheid.
Baie bly julle het dit geniet. Kom gerus weer! Karoogroete
Ursula S - Dec 2016
The best half-way stay!
Convenient, tranquil, all that you need for an overnight stay en-route to or from Cape Town.
Werner V - Dec 2016
Die ideale oornagbestemming.
Hoogs aan te beveel as oornagbestemming.
Dit was vir ons baie lekker om julle hier te ontvang en is bly dat julle ons mooie Karoo geniet het. Kom gerus weer! Die swemdam is nou silwerskoon en gereed vir almal om in af te koel en te geniet.
Doreen S - Nov 2016
Dit was baie lekker. Rustige plek om te oornag.
Ons het baie lekker gekuier by Kambro. Alles was netjies. Ons heerlik gebraai en gerus.
Cobus G - Oct 2016
'n Oase na 'n vermoeiende reis.
'n Skoon, netjiese, goed toegeruste fasiliteit weg van dorp, pad en ander steurnisse.
Ons is baie bly dat julle dit geniet het by ons. Kom gerus weer! Groete
Rickus B - Sep 2016
Kambro is uitstekend.
Sal Kambro aanbeveel aan familie en vriende. Baie veilig en rustig.
Kambro is 'n rustige en gerieflike oornagplek in die Karoo.
Die diens van Kambro is onberispelik en die eienaars is baie tegemoetkomend. Ons verblyf is altyd heerlik en die Karoo-naghemel onbeskryflik pragtig!
Manie B - Sep 2016
Het net een nag oorgeslaap, maar was 100% die moeite werd. Van aankoms tot vertrek was daar geen probleem nie. Al probleem was die badkamerwasbak wat se krane al in die rondte draai.
Baie dankie vir jou positiewe terugvoering. Ons het alreeds die krane reggemaak. Dankie dat jy die rapporteer het.
Corrie Z - Sep 2016
Dis langs die hoofpad wat baie raas dwarsdeur die nag. Die yskas raas baie met die aan- en afgaan, wat jou uit die slaap hou.
Ons is baie jammer dat die yskas julle uit die slaap gehou het. Ons sal dadelik daarna kyk.
Leonora D - Aug 2016
Vriendelike ontvangs, netjies en aangename verblyf.
Aangename mense wat uit hul pad gegaan het vir ons. Baie mooi verblyf, skoon en netjies.
Yolandi W - Jul 2016
Lekker in die Karoo.
Ons het heerlik warm geslaap by Kambro in die middel van die winter. Baie dankie vir die varsgebakte broodjie met aankoms, dit het die honger vinnig gestil.
Sal beslis weer daar oorslaap en sterk aanbeveel!
Hannelie W - Apr 2016
Gerieflik! Alles wat jy nodig het en meer.
Ons het in Granaatbos oornag. Daar is letterlik alles wat jy nodig het en meer in die netjiese "chalet". Ons kon heerlik vleisbraai en vir oulaas lekker kuier onder die helder sterre. Die lekker broodjie, botter en plaasmelk was 'n GROOT BONUS! Baie dankie vir julle gasvryheid ons sien julle beslis weer!
Handrie T - Apr 2016
Ons het ware Karoo-gasvryheid ervaar. Die huisies was baie netjies en is gerieflik ingerig. Die vars tuisgebakte brood was heerlik en 'n ware bederf. Daar was selfs botter en melk in die yskas asook hout vir die aand se braai. Ons het ook 'n heerlike ete by die plaasstal genuttig en oulike geskenkies gekoop. Ons sal beslis weer by Kambro oornag!
Dit was lekker om julle hier te ontvang. Kom kuier gerus wees by ons! Groete Wilma
Ernst I - Apr 2016
Skoon, netjies, goed toegerus, gesellig.
Die ideale stopplek op 'n lang rit Kaap toe of terug. Wie hou nie van die Karoo nie?
Hercules V - Feb 2016
Die regte plek om ons verlof af te sluit voor ons huistoe is.
Was baie verbaas om die pragtige plek langs die hoofpad te kry. Ry nog net altyd verby. Dit was halfpad vanaf Hartenbos na Lichtenburg NW so ons kon heerlik die rustigheid geniet voor ons huistoe is. Sal regtig Kambro aanbeveel, dit was skoon en netjies. Die ablusieblok was nuut en skoon en dit was lekker om vir 'n slag sulke geriewe te gebruik. Het dit al klaar aanbeveel vir al ons vriende wat ook gereeld Kaap toe gaan.
Jurie P - Feb 2016
Die ligging is ideaal vir rus na 'n lang dag op die pad.
Edie L - Jan 2016
Baie netjies. Gasvryheid uit die boonste boeke.
Het dit terdeë geniet. Het met vleis gereis en die dames by die winkel het nie geskroom om vir ons plek in hulle vrieskas te leen nie. Baie gasvrye mense. Netjiese kampe en ablusies.
Bly ons kon help! Ons wil graag hê dat julle die Karoo gasvryheid moet geniet, kom gerus weer. Groete
Helgard L - Jan 2016
Baie lekker en in die middel van my huis en die Kaap.
Ek het nou al 'n paar keer by Kambro oorgeslaap en dis wonderlik.
Rosemarie S - Jan 2016
A well thought out campsite with great facilities.
We were impressed by the attention to detail in the campsite, raised grass stands for one's tent. There is also a roundabout road system for towing trailers easily. Clean and large shower cubicles for easy ablutions. Large trees for shade. Only downside is that it is on the busy, noisy N12 motorway.
Ampie C - Dec 2015
Die ideale oornagplek tussen Gauteng en die Wes Kaap.
Ons het kampeer en al die geriewe was voldoende, netjies en skoon. Sal definitief weer hier oornag. Die pasteie en springbok-sosaties by die padstal was tops!
Dit was lekker om julle hier te kon ontvang. Kom kuier asb. weer!
Riana S - Dec 2015
Dit was regtig heerlik en het ons verwagtinge oortref.
Baie aangenaam, skoon en netjiese verblyf. Goeie waarde vir geld.
Helgard L - Dec 2015
Baie rustig mooi en skoon.
Ons stop elke jaar by ons halfpad merk Kaap toe. Ons kuier elke jaar so lekker op Kambro.
Petro S - Oct 2015
Ons het in die woonstel met 3 slaapkamers oornag.
Dis 'n ongelooflike oulike plek! Ons het daar oornag op pad Weskus toe. Hulle het vir ons slaai en braaibroodjies voorberei vir 'n lekker braai. Die skaaptjoppies het ons ook sommer by hulle padstal gekoop. Groot was die verassing toe ons ook 'n tuisgebakte brood in die woonstel kry met komplimente vanaf Kambro!!! Heerlik gewees, sal weer daar oornag.
Philip C - Jul 2015
Will definitely stay there again when using that road. And the dinner cooked for us was absolutely amazing!
Ig F - Jul 2015
Netjiese verblyf in die pragtige Karoo.
Sal Kambro altyd ons halfpadstop maak.
Ellen K - Jun 2015
Goeie keuse vir slaapplek oppad na Johannesburg.
Die advertensensie oor Kambro is misleidend. Dit adverteer slaapplek vir 4 persone en vertoon fotos van slaapgeriewe. Toe ons daar aankom in die bibberende koue van -3 grade vind ons tot ons skok uit dat ons staanplek vir tente bespreek het. Gelukkig was dit winter en was daar kamers sodat ons kon opgradeer. Daar is ook definitief iets met die prys verkeerd as dit slegs 'n staanplek vir 'n tent is. Ons het amper R900 vir een aand betaal wat nie waarde vir geld was vir die beknopte huis nie.
Goeiedag, die misleidende advertensie is nie ons fout nie, maar Lekkerslaap sin. Ons het al verskeie kere hieroor gekla, maar hulle luister nie na ons nie. Ons is jammer dat julle voel julle het nie waarde vir geld gehad nie. Neem asb. in ag dat twee lugversorgers heelnag loop en dit is baie duur. Julle is welkom om weer te kom kuier. Ons probeer regtig om alles vir julle gerieflik, skoon en aangenaam te maak. Groete
Nj T - Apr 2015
Gerieflike karavaanstaanplek oornag op pad na Kgalagadi.
Gerieflike staanplek op grys, met kragpunt en water byderhand. Ablusiegeriewe netjies en skoon.
Daleen M - Apr 2015
Baie gerieflik en skoon. 'n Bonuspunt was die varsgebakte brood!
Gerieflike en skoon oornagplek. Heerlike varsgebakte brood. Baie oulike padstal. Lekker geslaap!
Netjies huisies op 'n stil plaas,'n lieflike uitsig oor die veld en rantjies en volop voëls. In die yskassie was daar plaasmelk en regte botter en laatnamiddag word warm vars gebakte brood afgelewer by elke huisie. Hulle etes sluit, tipies Noord-Kaap, vleis in. Dus moet vegetariërs voorsiening maak vir hulle eie etes in die aand en vir ontbyt was koffie en muffins baie lekker. Dit was egter geen probleem nie - die warm plaasbrood was net te heerlik!
Pierre P - Apr 2015
Het karoo skaaptjops bestel om te braai en hulle het dit in ons yskas gesit. Tuisgebakte broodjie was 'n wenner. Padstal het die oulikste geskenkies en lekkernye. Sal beslis weer daar oornag!
Willem J - Apr 2015
Netjies met lekker kos by padstal.
Walter W - Mar 2015
Die rustigheid van die Karoo en goeie diens van die Kambro-personeel en eienaar is manjifiek! Sal dit 'n gereelde oornagplekkie maak.
Chris W - Mar 2015
Kambro is halfpad Kaap toe vanaf JHB. Alles wat nodig is om oor te slaap.
Daniel S - Feb 2015
'n Heerlike plek om vir die dag te ontspan.
'n Oase na die langpad. Baie vriendelike mense wat 'n heerlike warm broodjie gereed gehad het met aankoms.
Adri C - Jan 2015
Dit was 'n heerlike oornag-ervaring.
Pragtige plek, swembad was 'n fees en die varsgebakte broodjie 'n heerlike verwelkomingsbederf! Hier oornag ons verseker weer! Sal volgende keer voor die tyd van daardie varsgebakte brood bestel.
Christel V - Jan 2015
We stayed at Kambro on our way back to Botswana and we loved every moment!
We had a special time. A true oasis with friendly staff and beautiful, clean facilities. Will definitely recommend Kambro.
Yolanda G - Jan 2015
Accommodation was very comfortable and well equipped, neat and clean with everything that we needed. Beautiful area. Will be seeing us again for sure!!
Herbert H - Jan 2015
First time we have stayed at Kambro. Will definitely stay there again, as we found it so pleasant & convenient.
Individuele selfsorghuisies op 'n karooplaas reg langs die N12 - perfek vir oornagverblyf tussen die Kaap en die Noorde of 'n paar dae se rus en vrede.
Puik! 'n Ware oase in die versengende hitte van die Karoo. Die huisie waarin ons gebly het (Boegoe) was goed toegerus (insluitende lugversorging), netjies en gemaklik - ook lekker privaat. Met braaigeriewe op die stoep, 'n stukkie hemelse gras voor die deur, uitsigte (ook op die sterre) wat jou sal bekoor en 'n ongelooflike groot, koue swembad kan jy nie verkeerd gaan nie!
Vernon E - Jan 2015
Ons beveel die rusplek aan!
Ons beveel dié oornagplek op pad see toe of terug huistoe ten sterkste aan. Ons was verras met 'n varsgebakte broodjie, 'n braaiplek met hout, 'n oulike huisie, helder sterre en stilte!
Dirk F - Dec 2014
Ek het al 'n paar keer hier oorgeslaap en ek sal dit hoogs aanbeveel.
Christine V - Dec 2014
Staanplekke gerieflik en skoon.
Uitstekende diens, meer as wat verwag word.
Heerlike ontbyt netjies, stil.
Oornag op reis tussen Kaapstad en Pretoria.
Die verblyf is redelik geprys en netjies. Daar is voorsien vir 'n individuele braai. Die ontbyt is basies, maar baie lekker.
Ben V - Sep 2014
Goed geleë, baie lekker blyplek.
Ons het die vars melk, broodjie en hout waardeer.
Ons het een nag daar oorgeslaap op die rustige, stil plaas in die Karoo. Gerieflik geleë halfpad tussen die Kaap en die Noorde.
Joanie V - Aug 2014
Derek F - May 2014
Ons sal dit graag weer gebruik.
Mark W - Apr 2014
Very pleasant and in good location for destination Klerksdorp.
Very pleasant and great location. We found the price a bit steep for two persons camping.
Marisa G - Apr 2014
Snowy S - Mar 2014
Rustig, netjiese verblyf met vriendelike en behulpsame personeel.
Baie aangenaam en goeie waarde vir geld.
Helgard L - Jan 2014
Baie nice en baie mooi.
Marcel V - Jan 2014
Baie aangenaam. Eienaar en personeel baie vriendelik.
Sal graag weer daar wil bly.
Very enjoyable, air-con was welcome relief from heat. Friendly & clean.
An oasis in the Karoo after a long days travelling from KZN. Clean & friendly, air-con provided a welcome relief from the December heat. Dinner was very enjoyable, if a bit expensive.
Baie skoon, gerieflik en goed toegerus.
Pieter L - Dec 2013
Kambro se gasvryheid en waarde vir geld sal onthou word. En die mooi Karoo natuur.
Manie S - Nov 2013
Rustig, gerieflik en netjies!
As jy vroeg die oggens verder wil ry, is daar 'n probleem om by die hek uit te kom. Aanbeveling: Gee vir gaste 'n afstandsbeheer.
Leon M - Nov 2013
Uitstekende atmosfeer en algehele ervaring.
Wou die Karoo atmosfeer en gasvryheid ervaar en het dit terdee geniet. Die plaas atmosfeer en oop ruimtes was uitstekend om te belewe.
Frikkie S - Oct 2013
Hendrik H - Oct 2013
Die verblyf was eersteklas, baie dankie.
Indien ons weer in daardie rigting ry, sal ons beslis weer daar oornag!
Hendrik H - Sep 2013
Baie netjiese, skoon geriewe wat baie bekostigbaar is.
Ons het baie lekker oornag en het die geriewe skoon en netjies gevind. Ons verblyf was sonder enige hakplekke. Die badkamers is ruim en netjies, net wat mens nodig het na 'n lang dag op die pad.
Paul D - Jul 2013
Effective and tood halfway place
Business-like friendliness. Well equipped accommodation. However, I must say that if you sell meat for a braai please make sure the firewood you offer is dry and will burn. We eventually had to use the frying pan. Difficult to judge safety as I could not see or hear anybody all around the complex during the beautiful starlit night, however I did feel safe.
Dutoit M - Jul 2013
Ons het heerlik gebly. Die chalet (Bitou) was silwerskoon en netjies toegerus. Diens puik!
Kambro is gerieflik naby die N12, maar die wooneenhede is ver genoeg dat die verkeer nie in die nag pla nie. Ons eenheid was goed toegerus met alles wat jy nodig het. Ons sou net gehou het van 'n losstaande stort: in ons eenheid (Bitou) moet jy in die bad staan as jy stort. Ons het nie kampeer nie, maar die kampeerterrein is opvallend goed toegerus vir karavane. Dit is so ontwerp dat jy nie nodig het om jou grondseile uit te sit, of selfs jou tent hoef op te slaan as jy net oornag nie. Die ontbyt by die padstal was regtig lekker, billik geprys ...
Kambro is gerieflik naby die N12, maar die wooneenhede is ver genoeg dat die verkeer nie in die nag pla nie. Ons eenheid was goed toegerus met alles wat jy nodig het. Ons sou net gehou het van 'n losstaande stort: in ons eenheid (Bitou) moet jy in die bad staan as jy stort. Ons het nie kampeer nie, maar die kampeerterrein is opvallend goed toegerus vir karavane. Dit is so ontwerp dat jy nie nodig het om jou grondseile uit te sit, of selfs jou tent hoef op te slaan as jy net oornag nie. Die ontbyt by die padstal was regtig lekker, billik geprys en is keurig bedien. Ons sal verseker weer daar oornag.
Vanaf R340 per nag (plek&nbspvir 4)